
PARLAMENTUL ROMÂNIEI

	 Comisia pentru agricultură, silvicultură, industrie alimentară şi servicii  specifice
	
	Bucureşti, 17.03.2004

Nr.24/125


RAPORT

asupra proiectului de Lege pentru aprobarea Ordonanţei de urgenţă a Guvernului nr.127/2003 privind identificarea şi înregistrarea suinelor, ovinelor şi caprinelor  


Comisia pentru agricultură, silvicultură, industrie alimentară şi servicii specifice  a fost sesizată spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.127/2003 privind identificarea şi înregistrarea suinelor, ovinelor şi caprinelor, transmis cu nr.P.L.- X114  din  10 martie 2004 şi înregistrat sub nr.24/112/11.03.2004. La întocmirea raportului, Comisia a avut în vedere avizul Consiliului Legislativ.  

Proiectul de lege are ca obiect de reglementare armonizarea legislaţiei româneşti din domeniul veterinar cu cea a Comunităţii Europene, ca urmare a angajamentelor asumate prin Documentele de Poziţie  privind preluarea şi transpunerea în legislaţia naţională a acquis-ului comunitar referitor la identificarea şi înregistrarea animalelor. 

Proiectul de Lege pentru aprobarea Ordonanţei de urgenţă a Guvernului nr.127/2003 privind identificarea şi înregistrarea suinelor, ovinelor şi caprinelor face parte din categoria legilor ordinare, potrivit prevederilor art.73 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor  domnul   Gheorghe Predilă – consilier  în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 33 de deputaţi, membri ai comisiei.

Raportul Comisiei a fost adoptat  cu unanimitate, în şedinţa din  16.03.2004.

Proiectul de lege, potrivit art.75 din Constituţie şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare, este de competenţa decizională  a Camerei Deputaţilor.

I. Amendamente admise

             În urma dezbaterii în comisie, proiectul de lege se aprobă cu următoarele amendamente: 

	Nr. 

crt.
	Text iniţial


	Text propus de Comisie 

(autorul amendamentului)
	Motivarea
	Camera decizională 

	0
	1
	2
	3
	4

	1. 
	Articol unic. – Se aprobă Ordonanţa de urgenţă a Guvernului nr.127 din 18 decembrie 2003 privind identificarea şi înregistrarea suinelor, ovinelor şi caprinelor, publicată în Monitorul Oficial al României, Partea I, nr.931 din 23 decembrie 2003. 
	Articol unic. – Se aprobă Ordonanţa de urgenţă a Guvernului nr.127 din 18 decembrie 2003 privind identificarea şi înregistrarea suinelor, ovinelor şi caprinelor, publicată în Monitorul Oficial al României, Partea I, nr.931 din 23 decembrie 2003, cu următoarele modificări: 

Deputat Mihai Nicolescu – PSD 
	Ca urmare a modificărilor survenite în textul legii. 
	Camera Deputaţilor

	2. 
	Art.3.  Aplicarea mărcilor/crotaliilor auriculare şi înregistrarea suinelor, ovinelor şi caprinelor se va efectua de către persoane fizice sau juridice în baza contractului de prestări servicii încheiat cu Ministerul Agriculturii, Pădurilor, Apelor şi Mediului prin direcţiile sanitare veterinare judeţene şi a municipiului Bucureşti conform prevederilor legale în vigoare. 
	Art.3 se modifică şi va avea următorul cuprins: 

 „Art.3. - Aplicarea mărcilor/crotaliilor auriculare şi înregistrarea suinelor, ovinelor şi caprinelor se va efectua de către persoane fizice sau juridice de specialitate în baza contractului de prestări servicii încheiat cu Ministerul Agriculturii, Pădurilor şi Dezvoltării Rurale prin direcţiile veterinare şi pentru siguranţa alimentelor judeţene şi a municipiului Bucureşti conform prevederilor legale în vigoare.”

Deputat Octavian Sadici – PRM 
	Pentru implicarea persoanelor specializate în efectuarea operaţiuni. 
	Camera Deputaţilor 

	3. 
	Art.7. Constarea contravenţiilor şi aplicare sancţiunilor se fac prin proces verbal încheiat de către medicii veterinari de stat cu atribuţii de inspectori ai inspecţiei sanitare veterinare. 
	Art.7  se modifică şi va avea următorul cuprins: 

„Art.7. - Constarea contravenţiilor şi aplicare sancţiunilor se fac prin proces verbal încheiat de către medicii veterinari cu atribuţii de inspectori ai inspecţiei sanitare veterinare.”

Deputat Ion Bozgă - PSD
	Pentru corelare cu prevederile legislaţiei în vigoare. 
	Camera Deputaţilor 



Proiectul a fost aprobat cu unanimitate de voturi. 

VICEPREŞEDINTE,








SECRETAR,



Mihai NICOLESCU 







          Alexandru PEREŞ 

Întocmit:    Consilier Anton Păştinaru

        Expert Adrian Goţa 

